ai4bharat/Pralekha huggingface dataset:
पंतप्रधान कार्यालय
हवामान अनुकूलन परिषद 2021 मध्ये पंतप्रधानांचे संबोधन
नवी दिल्ली, 25 जानेवारी 2021
मान्यवर,
भारताने हवामान अनुकूलन शिखर परिषदेचे स्वागत केले असून याकार्यासाठी पंतप्रधान मार्क रुट्टे यांच्या नेतृत्वाचे कौतुक केले आहे.
पूर्वीच्या तुलनेत आज हवामान अनुकूलन अधिक महत्त्वपूर्ण आहे.
आणि हे भारताच्या विकासात्मक प्रयत्नांचा मुख्य घटक आहे.
आम्ही स्वतःला वचन दिले आहे कीः
- आम्ही केवळ आमच्या पॅरिस कराराच्या उद्दिष्टांची पूर्तता करणार नाही, तर त्याहूनही अधिक करू;
- आम्ही केवळ पर्यावरणाचा र्हास रोखणार नाही तर त्याचे संवर्धन देखील करू; आणि,
- आम्ही केवळ नवीन क्षमता तयार करणार नाही तर त्यांना जागतिक हितासाठी कारक बनवू.
आमची कृती आमची वचनबद्धता दर्शविते.
2030 पर्यंत आम्ही नवीकरणीय उर्जा क्षमतेचे 450 गीगावॅट्स चे लक्ष्य निर्धारित केले आहे.
आम्ही एलईडी दिव्यांना प्रोत्साहन देत आहोत आणि वर्षाकाठी 38 दशलक्ष टन कार्बन-डाय-ऑक्साईड उत्सर्नाला आळा घालत आहोत.
आम्ही 2030 पर्यंत 26 दशलक्ष हेक्टर माळरान जमीन सुपीक करणार आहोत.
आम्ही 80 दशलक्ष ग्रामीण घरांना स्वच्छ स्वयंपाक इंधन पुरवित आहोत.
आम्ही 64 दशलक्ष कुटुंबांना पाईपलाईन ने पाणीपुरवठा करत आहोत.
आणि आमचे हे उपक्रम केवळ भारतापुरते मर्यादित नाहीत.
आंतरराष्ट्रीय सौर युती आणि आपत्ती निवारण मूलभूत सुविधा युती जागतिक हवामान भागीदारीची शक्ती दर्शवते.
जागतिक स्तरावरील पायाभूत सुविधांची लवचिकता वाढविण्यासाठी मी अनुकुलनावरील जागतिक आयोगाला सीडीआरआय सोबत काम करण्याचे आवाहन करतो.
आणि मी आपणा सर्वांना या वर्षाच्या अखेरीस होणाऱ्या आपत्ती निवारक पायाभूत सुविधांवरील तिसऱ्या आंतरराष्ट्रीय परिषदेसाठी आमंत्रित करतो.
मान्यवर,
भारताची संस्कृती मूल्ये आपल्याला निसर्गाशी सुसंगत राहण्याचे महत्त्व शिकवतात.
आपला प्राचीन ग्रंथ यजुर्वेद आपल्याला आपले पृथ्वी सोबतचे नाते हे आई आणि मुलाप्रमाणे असल्याचे शिकवतो.
आपण जर आपल्या पृथ्वीची काळजी घेतली तर ती आपले संगोपन करेल.
हवामान बदलाशी जुळवून घेण्यासाठी आपली जीवनशैलीसुद्धा या आदर्शाशी अनुकूल असणे आवश्यक आहे.
या भावनेने आपण पुढे गेले पाहिजे.
धन्यवाद !
M.Chopade/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
निती आयोग
नीती आयोग समग्र जल व्यवस्थापन निर्देशांक जारी करणार
नवी दिल्ली, 13 जून 2018
जल संसाधनाच्या प्रभावी व्यवस्थापन क्षेत्रातली कामगिरी सुधारण्यासाठी आणि त्याचे मूल्यमापन करण्यासाठी प्रभावी साधन म्हणून नीती आयोग समग्र जल व्यवस्थापन निर्देशांक जारी करणार आहे. पाण्याचा सुयोग्य वापर आणि त्याचा पुनर्वापर याबाबत राज्ये आणि केंद्रशासित प्रदेशांना प्रोत्साहन मिळावे हा यामागचा उद्देश आहे.
जल संसाधनांची मर्यादित उपलब्धता आणि पाण्याची वाढती मागणी लक्षात घेता जल संसाधनांचे शाश्वत व्यवस्थापन करण्यासाठी योग्य उपायांची अंमलबजावणी करण्यासाठी या निर्देशांकाचा उपयोग करता येणार आहे. राज्यांकडून प्रतिसाद मागविल्यानंतर आणि तज्ञांशी सल्लामसलत करुन विस्तृत अभ्यासाअंती याला अंतिम रुप देण्यात आले आहे.
जल संसाधनाच्या उत्तम व्यवस्थापनासाठी सुयोग्य उपाय आखण्यासाठी आणि त्याची अंमलबजावणी करण्यासाठी हा निर्देशांक, राज्यांना आणि संबंधित केंद्रीय मंत्रालये आणि खात्यांना उपयुक्त माहिती पुरवेल.
N.Sapre/N.Chitale/P.Malandkar
(Visitor Counter : 73
नागरी उड्डाण मंत्रालय
केंद्रीय नागरी हवाई वाहतूक मंत्री ज्योतिरादित्य सिंदिया यांनी केले ग्वाल्हेर- मुंबई- ग्वाल्हेर अशा थेट विमानसेवेचे उद्घाटन
इंडिगो कंपनी आठवड्यातून चारवेळा या मार्गावरून विमान उड्डाणसेवा देणार
नवीन विमानसेवेमुळे देशाची आर्थिक राजधानी मुंबई आणि सांस्कृतिक शहर ग्वाल्हेर आजपासून हवाई मार्गाने जोडले गेले.
नवी दिल्ली, 15 नोव्हेंबर 2022
नागरी हवाई वाहतूक मंत्री ज्योतिरादित्य सिंधिया यांनी आज मुंबई ते ग्वाल्हेर थेट विमान मार्गाचे उद्घाटन केले.
या नवीन सेवेमुळे या दोन शहरांमधील संपर्क वाढेल तसेच त्यांच्यातील व्यापार, वाणिज्य आणि पर्यटनाला चालना मिळेल. भारताची आर्थिक राजधानी मुंबई आणि इतिहास आणि संस्कृतीचे भांडार असलेल्या ग्वाल्हेर दरम्यान हवाई संपर्क सुरू करणे हे देशाच्या कानाकोपऱ्याला हवाई सेवेद्वारे जोडण्याच्या पंतप्रधान नरेंद्र मोदी यांच्या दूरदृष्टीच्या दिशेने टाकलेले एक मोठे पाऊल आहे, असे सिंधिया यांनी आपल्या उद्घाटनपर भाषणात सांगितले.
औद्योगिकीकरणाचे केंद्र म्हणून ग्वाल्हेरचा उदय होण्याची वाढती शक्यता असल्याचे सिंधिया यांनी सांगितले. नवीन हवाई मार्गामुळे नागरिकांच्या वेळेची बचत करणारा पर्यायी प्रवासी मार्ग उपलब्ध झाल्याचे त्यांनी सांगितले. हा मार्ग रोजगार आणि उद्योजकतेच्या नवीन संधींना प्रोत्साहन देईल, असेही ते म्हणाले.
ज्योतिरादित्य सिंधिया यांच्या प्रयत्नांमुळे देशातील नागरी विमान वाहतूक सुविधांमध्ये वाढ झाली आहे, असे केंद्रीय कृषी मंत्री नरेंद्र सिंह तोमर यांनी सांगितले. पंतप्रधान नरेंद्र मोदी यांच्या नेतृत्वाखाली देशातील विमानतळांची संख्या वाढत असून विमानतळांच्या आधुनिकीकरणाचे काम हाती घेण्यात येत आहे, असेही तोमर म्हणाले. ग्वाल्हेर विमानतळाची निर्मितीही नव्या पद्धतीने होणे ही सर्वांसाठी एक महत्त्वाची कामगिरी आहे, असेही त्यांनी पुढे नमूद केले.
ग्वाल्हेर आणि मुंबई दरम्यान नवीन उड्डाणे सुरू झाल्यामुळे ग्वाल्हेरच्या विकासाला आणि दोन्ही शहरांमधील व्यावसायिक संबंधांना चालना मिळेल, असे त्यांनी पुढे सांगितले.
|
|
Flt No.
|
|
From
|
|
To
|
|
Freq.
|
|
Dep. time
|
|
Arr. time
|
|
Aircraft
|
|
Effective from
|
|
6E 276
|
|
Mumbai
|
|
Gwalior
|
|
1246
|
|
12:10
|
|
14:10
|
|
Airbus
|
|
15 to 30
November 2022
|
|
6E 265
|
|
Gwalior
|
|
Mumbai
|
|
1246
|
|
14.45
|
|
16:45
|
|
6E 276
|
|
Mumbai
|
|
Gwalior
|
|
2346
|
|
12:10
|
|
14:10
|
|
Airbus
|
|
01 December
2022
|
|
6E 265
|
|
Gwalior
|
|
Mumbai
|
|
2346
|
|
14.45
|
|
16:45S.Patil/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
संरक्षण मंत्रालय
संरक्षणमंत्री राजनाथ सिंह यांनी एअरो इंडिया-21 च्या नियोजनाचा घेतला आढावा
एअरो शोसाठी ए अँड डी बिझनेस वर्ल्डला केले भारतात आमंत्रित
संरक्षणमंत्री राजनाथ सिंह यांनी आज एअरो इंडिया-21 च्या नियोजनाचा आढावा घेतला. संरक्षण मंत्रालयाअंतर्गत असलेल्या संरक्षण विभागाने त्यांना अशी माहिती दिली, की हा कार्यक्रम सध्याच्या आंतरराष्ट्रीय प्रदर्शनाच्या मार्गदर्शक तत्वानुरुपच होणार असून, या कार्यक्रमाचे नियोजन व्यवसाय केंद्रीत आहे. आकाशातील त्याची विलोभनीय दृश्ये पाहून मोहीत होणारी जनता यावर्षी हे प्रदर्शन दृकश्राव्य माध्यमातून पाहू शकेल, ज्यामुळे ए अँड डी व्यावसायिक भागीदारांसह नवीन वर्षात प्रत्यक्ष संवाद साधून नवीन भागीदारी वाढविण्यासाठी सहायक होईल.
या कार्यक्रमाला भरघोस प्रतिसाद मिळाला असून 500 पेक्षा अधिक प्रदर्शन व्यावसायिकांनी नोंदणी केल्याने सर्व स्टॉल्स विकल्या गेले आहेत. कोविड-19 ने निर्माण केलेल्या आव्हानांमुळे हे प्रदर्शन व्यावसायिक दिनी म्हणजेच 03 ते 05 फेब्रुवारी 2021 दरम्यान सुरू ठेवावे, असे निर्देश संरक्षणमंत्र्यांनी दिले, कारण अंतराळ आणि संरक्षण उद्योगाला 2020 या वर्षी आपले सर्व उपक्रम साध्य करण्यासाठी टाळेबंदी आणि प्रवासावरील प्रतिबंध/मनाई अशा विविध आव्हानांना तोंड द्यावे लागले.
एअरो इंडिया -21 या प्रदर्शनाबाबत 2020 या वर्षी ऑक्टोबरच्या सुरुवातीला वरिष्ठ परदेशी प्रतिनिधींना नवी दिल्ली येथे याबद्दल अवगत करण्यात आले होते, जेणेकरुन त्यांचे नेते तसेच निर्णय घेणारे वरिष्ठ अधिकारी यांना उपस्थितीसाठी प्रोत्साहन मिळेल आणि त्यानंतर औपचारिक निमंत्रणेही पाठविण्यात आली. स्वयंचलित मार्गाने परदेशी गुंतवणूकीला 74% पर्यंत वाढविणे, संरक्षण अधिग्रहण कार्यपद्धती-2020 ची सुधारीत मार्गदर्शक तत्वे यानुसार एअरो इंडिया-21 द्वारे भारताची अंतराळ आणि संरक्षण उत्पादन क्षमता वाढत असल्याचे निदर्शनास येत असून भारतात सहविकास आणि सहउत्पादन या बाबतीत ही 2020 च्या या महामारीच्या कालावधीत संरक्षण उत्पादन आणि निर्यात प्रोत्साहन धोरण -2020 मधे  गुंतवणूक करण्यासाठी मसुदा तयार करण्यात आला आहे.
अंतराळ आणि संरक्षण सामग्री तयार करण्याच्या क्षेत्रात भारताच्या जगात पहिल्या पाच देशांपैकी एक होण्याच्या निश्चयाचा संरक्षणमंत्र्यांनी पुनरुच्चार केला आणि एअरो इंडिया-21 हे भारताच्या नेतृत्त्व करण्याच्या शक्यतांचे प्रतिक आहे. राजनाथ सिंह यांनी यावेळी सांगितले की, आत्मनिर्भर भारत हा पंतप्रधान नरेंद्र मोदी यांच्या दृष्टीचा केंद्रबिंदू आहे. आणि भारतातील अंतराळ आणि संरक्षण क्षेत्र परिपक्व झाले आहे आणि ते मित्रदेशांशी सतत दोघांनाही लाभदायक ठरेल अशा प्रकारच्या भागीदारी करत भारतासाठी तसेच जगासाठीही भारतात उत्पादित होणारी संरक्षण सामग्री बनविणाऱ्या उद्योगांची उभारणी करण्यासाठी संधीच्या शोधात आहे.
संरक्षणमंत्र्यांनी असे आवाहन केले की या कार्यक्रमासाठी केलेल्या प्रयत्नांचा समन्वय साधण्यासाठी भारतीय मोहिमांनी प्रभावीत व्हावे आणि इतर देशांचे नेते आणि वरिष्ठ स्तरावरील परदेशी उद्योगपतींनी एअरो इंडिया-21 या कार्यक्रमात सहभागी होण्यासाठी भर द्यावा, जेणेकरून भारतात उपलब्ध असलेल्या सामरीक आणि व्यावसायिक संधींचा ते व्यापकतेने लाभ घेऊ शकतील. एअरो इंडिया-21 हा कार्यक्रम कोविड नंतरच्या जगात भारताच्या पुढाकार घेण्याचे आणि स्वतःचे सामर्थ्य आणखी वाढवेल, असा आत्मविश्वास संरक्षणमंत्र्यांनी यावेळी व्यक्त केला.
उपराष्ट्रपती कार्यालय
ईशान्य प्रदेशातील पर्यटनाची अपार क्षमता उपयोगात आणण्याचे उपराष्ट्रपतींचे आवाहन
मिझोरमचे राज्यपाल पी एस श्रीधरन पिल्लई यांच्या ‘ओ मिझोरम’ या इंग्लिश कवितासंग्रहाचे उपराष्ट्रपतींकडून प्रकाशन
नवी दिल्ली, 18 डिसेंबर 2020
ईशान्य भागातल्या राज्यांमधली पर्यटनाची अपार क्षमता पूर्णपणे उपयोगात आणण्याचे आवाहन उपराष्ट्रपती एम. वेंकैया नायडु यांनी केले असून या भागाशी हवाई मार्गे संपर्क सुधारण्याच्या आवश्यकतेवर भर दिला आहे.
ईशान्येकडच्या भागात पर्यटनाच्या क्षमतांचा संपूर्ण उपयोग केला तर निसर्ग पर्यटन आणि सांस्कृतिक पर्यटन हे या भागाच्या विकासाचा कणा ठरू शकतात असे त्यांनी सांगितले.
या भागासाठी आणि पर्यटन पायाभूत सुविधा पुरवण्याच्या केंद्र आणि राज्य सरकारच्या प्रयत्नांचा उल्लेख करत या भागात हवाई मार्गे संपर्क सुधारण्यामुळे पर्यटकांच्या ओघावर लक्षणीय सकारात्मक परिणाम होईल असे ते म्हणाले.
परदेश प्रवासाला जाणारे 26 दक्षलक्ष पर्यटक दरवर्षी भारतात असतात याकडे लक्ष वेधत, कोविड पश्चात परिस्थितीत हे पर्यटक स्थानिक भागांना भेटी देण्याला पसंती देतील. यातूनच पर्यटनाला चालना देण्यासाठी ईशान्येकडच्या राज्यांना मोठी संधी उपलब्ध होईल असे उपराष्ट्रपती म्हणाले.
या भागातल्या पर्यटनाच्या क्षमता पुरेपूर उपयोगात आणण्याचे आवाहन केंद्र आणि राज्य सरकारांना करत ईशान्येकडच्या पर्यटनासाठी प्रोत्साहन देण्याच्या शक्यतांवर विचार करण्याची सूचना त्यांनी केली.
मिझोरमचे राज्यपाल पी एस श्रीधरन पिल्लई यांच्या ‘ओ मिझोरम’ पुस्तकाचे दूर दृश्य प्रणाली द्वारे प्रकाशन करताना या भागाच्या नैसर्गिक सौंदर्याची प्रशंसा करताना मिझोरमचे विविध रंगी उत्सव, लोकसंगीत, ताल धरायला लावणारे नृत्य यामुळे मिझो समाज खऱ्या अर्थाने आगळा असल्याचे ते म्हणाले. पूर्वेकडचा गानपक्षी म्हणून वर्णन करण्यात येणाऱ्या मिझोना संगीताची नैसर्गिक प्रतिभा लाभली आहे.
मिझोरमचे राज्यपाल पी एस श्रीधरन पिल्लई, केंद्रीय ईशान्य क्षेत्र विकास राज्यमंत्री डॉ जितेंद्र सिंह यांच्यासह इतर मान्यवर या कार्यक्रमाला उपस्थित होते.S.Thakur/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 189
नौवहन मंत्रालय
आंतरराष्ट्रीय सागरी संघटनेच्या धोरणात्मक रणनीतीमधे डिजिटलायझेशन समाविष्ट करण्याच्या संयुक्त अरब अमिरातीच्या प्रस्तावाला भारताचे समर्थन
नवी दिल्ली, 30 नोव्हेंबर 2022
लंडन येथे सुरू असलेल्या आंतरराष्ट्रीय सागरी संघटनेच्या  परिषदेतील 128 व्या सत्रादरम्यान, बंदरे, जहाजबांधणी आणि जलमार्ग मंत्रालयाचे सचिव डॉ. संजीव रंजन म्हणाले, डिजिटायझेशनचा समावेश करण्याच्या संयुक्त अरब अमिरातीच्या प्रस्तावाला भारत पाठिंबा देत असून पुढील सागरी उपक्रमांसाठी धोरणात्मक योजनेचा एक भाग म्हणून डिजिटायझेशन सिंगल विंडो सिस्टीमचा अवलंब करण्यास समर्थन देत आहे, कारण यामुळे सागरी उद्योगात येणाऱ्या नियामक अडथळ्यांचे निराकरण होण्यास मदत होईल. डिजिटायझेशनसाठी कालबद्ध कृती योजना हा आयएमओच्या  धोरणात्मक रणनीतीचा भाग असावा.
शिपिंगमध्ये डिजिटल क्रांतीचा स्वीकार करताना, सुरक्षितता सुनिश्चित करणे,पर्यावरण संरक्षणाला चालना देणे आणि सायबर सुरक्षेतील धोक्यांचे व्यवस्थापन कशाप्रकारे करता येईल;हे सुनिश्चित करण्यासाठी आयएमओ काम करत आहे. शिपिंगचे डिजिटलायझेशन, त्याची कार्यक्षमता आणि शाश्वती वाढवून त्यायोगे व्यापार सुलभता आणण्यासाठी आणि आर्थिक समृद्धी वाढवण्यासाठी, शिपिंग, बंदरे आणि लॉजिस्टिकपासून सर्व संबंधित भागधारकांमधील सहकार्य असणे यासाठी महत्त्वाचे आहे.
N.Chitale/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 76
आरोग्य आणि कुटुंब कल्याण मंत्रालय
केंद्रीय आरोग्य आणि कुटुंब कल्याण मंत्रालयाच्या अर्थसंकल्प पश्चात वेबिनारचे पंतप्रधान नरेंद्र मोदी यांच्या हस्ते उद्या उद्घाटन
वेबिनार मधील आयुष्मान भारत डिजिटल मिशन, ई-संजीवनी आणि टेलि मेंटल हेल्थ या विषयांवरील चर्चासत्रात, नामवंत वक्ते आणि तज्ज्ञांसह खाजगी क्षेत्रातील महत्वाचे हितसंबंधीय होणार सहभागी
केंद्रीय आरोग्य आणि कुटुंब कल्याण मंत्रालयाने आयोजित केलेल्या अर्थसंकल्प पश्चात वेबिनारचे उद्घाटन पंतप्रधान नरेंद्र मोदी यांच्या हस्ते उद्या सकाळी 10 वाजता होणार आहे. या वेबिनार मध्ये, पावणे अकरा ते सुमारे एक वाजेपर्यंत, तीन प्रमुख विषय- आयुष्मान भारत डिजिटल मिशन, ई-संजीवनी आणि टेलि मेंटल हेल्थ या विषयांवर चर्चासत्रे होणार आहेत.
या वेबिनारचे उदिष्ट, केंद्र सरकारने आरोग्य क्षेत्रात सुरु केलेल्या उपक्रमांमध्ये खाजगी हितसंबंधी कंपन्यांचा सहभाग वाढवणे हे आहे. पंतप्रधान या वेबिनारच्या उद्घाटनप्रसंगी मार्गदर्शन करणार असून, ते या वेबिनारची दिशा स्पष्ट करतील. त्यानंतर होणाऱ्या चर्चासत्रात, आरोग्य विभागातील तज्ञ आणि प्रमुख वक्ते, तसेच नीती आयोग, आरोग्य क्षेत्रातील उद्योजक, स्टार्ट अप कंपन्या, अभ्यासक देखील या वेबिनार मध्ये सहभागी होतील. वेबिनारच्या सांगता सोहळ्याचे अध्यक्षपद, केंद्रीय आरोग्य आणि कुटुंब कल्याण मंत्री डॉ मनसुख मंडवीय आणि आयुष मंत्री सर्बानंद सोनोवाल संयुक्तपणे भूषवतील.
या वेबिनार मध्ये खालील विषयांवर चर्चासत्रे होणार आहेत:
- आयुष्मान भारत डिजिटल मिशन: नीती आयोगाचे सदस्य  या चर्चासत्राचे सूत्रसंचालन करतील. या वेळी, राष्ट्रीय आरोग्य अभियानाचे अतिरिक्त मुख्य कार्यकारी अधिकारी डॉ प्रवीण गेडाम, यशोदा रुग्णालयाच्या उपासना अरोरा, नारायणा आरोग्य संस्थेच्या डॉ देवी शेट्टी, मेट्रोपोलिस लॅबच्या व्यवस्थापकीय संचालिका अमीरा शाह, NATHEALTH चे अध्यक्ष डॉ हर्ष महाजन आणि आयुर्वेदचे कार्यकारी प्रमुख श्री राजीव वसुदेवन सहभागी होतील.
- राष्ट्रीय टेलि मेडिसीन उपक्रम आणि ई-संजीवनी :- पीएचएफआयचे अध्यक्ष प्रा. के श्रीनाथ रेड्डी या सत्राचे सूत्रसंचालन करतील. आरोग्य मंत्रालयाचे सहसचिव लव अग्रवाल, ई-संजीवनी वर सादरीकरण देतील. डॉ. अरुंधती चंद्रशेखर, व्यवस्थापकीय संचालक, एनएचएम कर्नाटक, संगिता रेड्डी, सह व्यवस्थापकीय संचालक, अपोलो हॉस्पिटल, गिरीश कृष्णमूर्ती, मुख्य कार्यकारी अधिकारी, टाटा मेडिकल अँड डायग्नोस्टिक्स, डॉ. अश्विनी गोयल, अध्यक्ष, टेलिहेल्थ स्टँडर्ड्स समिती, बीआयएस या सहभागी आहेत.
- टेलि मानसिक आजार कार्यक्रम: राष्ट्रीय मानसिक आजार आणि मज्जासंस्थाविषयक आजार अध्ययन संस्था, NIMHANS च्या संचलिका, डॉ प्रतीमा मूर्ती या सत्राचे सूत्रसंचालन करतील तसेच त्या स्वागतपर भाषणही देतील. आरोग्य मंत्रालयाच्या अखत्यारीतील NHM चे मुख्य व्यवस्थापक विकास शील, या विषयावर एक संक्षिप्त सादरीकरण करतील. या सत्रात सहभागी होणारे मान्यवर डॉ. मोहन इसाक, मानसोपचारशास्त्राचे क्लिनिकल प्रोफेसर, वेस्टर्न ऑस्ट्रेलिया विद्यापीठ, डॉ. अनंत भान, जागतिक आरोग्य संशोधक, संगथ – यूएसए/गोवा, डॉ. प्रीती कुमार, उपाध्यक्ष, PHFI, डॉ. टीके श्रीकांत, प्रोफेसर, आयआयआयटी बंगलोर आणि डॉ. किशोर कुमार, निम्हान्स हे आहेत.
या चर्चासत्रानंतर, हितसंबंधी व्यक्तीसोबत सविस्तर चर्चा करता यावी, या दृष्टीने त्याचे नियोजन करण्यात आले आहे. जेणेकरुन सर्वांचा सक्रिय सहभाग असेल आणि यातील घोषणांची कालबद्ध अंमलबजावणी करणे शक्य होईल. पंतप्रधानांच्या भाषणाचे थेट प्रक्षेपण डी डी न्यूज वाहिनीवरुन केले जाईल.
माहिती आणि प्रसारण मंत्रालय
देशांना नियमांचे बंधन, मात्र कला आणि संगीताला कुठल्याही सीमा नाहीत-के.एम.वेणुगोपाल
‘आनंदी गोपाळ’ ही सत्यघटनेवर आधारलेली प्रेरणादायी कथा-समीर संजय विध्वांस
(गोवा, 26 नोव्हेंबर 2019
‘कोलांबी’ या मल्याळम चित्रपटात वयोवृद्ध जोडपे आणि एक युवती यांच्यातल्या नातेसंबंधांवर हृदयस्पर्शी कथानक दाखवण्यात आले आहे. 50 व्या इफ्फीमध्ये हा चित्रपट दाखवण्यात आला. कोलांबी म्हणजे मल्याळी भाषेत ध्वनिक्षेपक. एका सरकारी आदेशानुसार हे ध्वनिक्षेपक बंद करण्याचा निर्णय घेतला जातो. मात्र, त्यावर उदरनिर्वाह अवलंबून असलेल्या एका वृद्ध जोडप्याची त्यामुळे पंचाईत होते. त्यावर हा चित्रपट आधारलेला आहे, असे दिग्दर्शक टी.के.राजीवकुमार यांनी सांगितले. या चित्रपटात कला आणि संगीत यांना विशेष महत्व आहे, असे पटकथा लेखक के.एम.वेणुगोपाल यावेळी म्हणाले. देशांना अनेक नियम आणि बंधनं असतात मात्र कला आणि संगीताला कुठल्याही सीमा नसतात, असे वेणुगोपाल म्हणाले.
‘आनंदी गोपाळ’ या मराठी चित्रपटाचे दिग्दर्शक समीर संजय विध्वांस यांनी या चित्रपटाच्या कथानकाविषयी सांगितले. भारतातल्या पहिल्या महिला डॉक्टर आनंदीबाई जोशी यांच्या आयुष्यावर हा चित्रपट आहे. 140 वर्ष जुन्या या कथानकात कुटुंबिय आणि समाजाचा विरोध पत्करून गोपाळ जोशी आपल्या पत्नीला म्हणजे आनंदीला अमेरिकेत डॉक्टर बनण्यासाठी पाठवतात, त्याचे प्रभावी चित्रण यात आहे. ही जुनी घटना असली तरी आनंदीबाई जोशींचा प्रवास आजही अनेकांना प्रेरणादायी ठरणारा आहे, असे विध्वांस यांनी सांगितले.
G.Chippalkatti/R.Aghor/P.Kor
आरोग्य आणि कुटुंब कल्याण मंत्रालय
कोविड -19 विषयक अद्ययावत माहिती
देशव्यापी लसीकरण मोहिमेत आत्तापर्यंत 175.03 कोटी लसींच्या मात्रा दिल्या गेल्या
भारतात सध्या उपचाराधीन रुग्णसंख्या 2,53,739 इतकी आहे
भारतात सध्या उपचाराधीन रुग्णांचे प्रमाण 0.59% आहे
रुग्ण बरे होण्याचा दर 98.21%
गेल्या चोवीस तासात 60,298 जण कोविडमधून बरे झाले, कोविडमुक्त झालेल्यांची एकूण संख्या 4,20,37,536 वर पोहचली आहे
गेल्या चोवीस तासात 22,270 नवीन रुग्णसंख्या नोंदवली गेली
दैनिक पॉझिटिव्हिटी दर 
साप्ताहिक पॉझिटिव्हिटी दर 
देशभरात आत्तापर्यंत 75.81 कोटी निदान चाचण्या केल्या गेल्या. गेल्या चोवीस तासात 12,35,471 निदान चाचण्या केल्या गेल्या.
पंतप्रधान कार्यालय
हिमाचल प्रदेशचे माजी मुख्यमंत्री वीरभद्र सिंह यांच्या निधनाबद्दल पंतप्रधानांकडून शोक व्यक्त
हिमाचल प्रदेशचे माजी मुख्यमंत्री वीरभद्र सिंह यांच्या निधनाबद्द्ल पंतप्रधान नरेंद्र मोदी यांनी तीव्र शोक व्यक्त केला आहे.
“श्री वीरभद्र सिंह जी यांची राजकीय कारकीर्द प्रदीर्घ होती, प्रशासकीय आणि संसदीय कार्यांचा त्यांचा अनुभवही समृद्ध होता. हिमाचल प्रदेशाच्या विकासात आणि तिथल्या जनतेच्या कल्याणासाठी त्यांनी महत्वाचे योगदान दिले. त्यांच्या निधनाचे वृत्त दुःखद आहे. त्यांचे कुटुंबिय आणि समर्थकांप्रती मी माझ्या शोक संवेदना व्यक्त करतो. ओम शांती !” असे मोदी यांनी आपल्या ट्वीटर संदेशात म्हटले आहे.
इलेक्ट्रॉनिक्स आणि माहिती तंत्रज्ञान मंत्रालय
देशातल्या माहिती तंत्रज्ञान सेवेचा संजय धोत्रे यांनी घेतला आढावा
75 दशलक्ष लोकांकडून आरोग्य सेतू ॲप डाऊनलोड
नवी दिल्ली, 24 एप्रिल 2020
कोविड-19 लॉक डाऊन दरम्यान इलेक्ट्रोनिक्स आणि माहिती तंत्रज्ञान मंत्रालयाचे उपक्रम आणि विविध विभागांनी हाती घेतलेल्या उपक्रमांचा केंद्रीय इलेक्ट्रोनिक्स आणि माहिती तंत्रज्ञान राज्य मंत्री संजय धोत्रे यांनी आज व्हिडिओ कॉन्फरन्सद्वारे आढावा घेतला. हाती घेतलेल्या विविध उपायांबाबत त्यांनी समाधान व्यक्त केले. सोशल डीस्टन्सिंगच्या सर्व निकषांचे पालन करत देशाच्या सेवेप्र्ती स्वतःला वाहून घेण्याचे आवाहन त्यांनी या विभागांना केले.
75 दशलक्ष लोकांनी याआधीच आरोग्य सेतू ॲप मोबाईल फोनवर डाऊन लोड केल्याची माहिती त्यांना देण्यात आली.जागतिक महामारीच्या या काळात हे ॲप म्हणजे कोविड-19 विरुद्धच्या लढ्यातले एक महत्वाचे साधन असल्याचे ते म्हणाले. हे ॲप जनतेपर्यंत पोहोचवून ते लोकप्रिय करण्यासाठी सर्वतोपरी प्रयत्न करण्याचे आवाहन त्यांनी अधिकाऱ्यांना केले.
माहिती तंत्रज्ञान आणि माहिती तंत्रज्ञान निगडीत सेवा क्षेत्र यावर त्यांचे लक्ष असून लॉक डाऊन नंतरच्या काळात हे क्षेत्र हळू-हळू सुरु करण्यासंदर्भात त्यांनी प्रमुख अधिकाऱ्यांशी तपशीलवार चर्चा केली. या अभूतपूर्व परिस्थितीत जनतेसाठी उपयुक्त ठरतील अशा पद्धतीने माहिती तंत्रज्ञानआधारित उपाय आणि सेवा अंगीकारण्याचे आवाहन त्यांनी केले. देशाच्या प्रत्येक क्षेत्राचा कणा म्हणून माहिती तंत्रज्ञानाच्या महत्वाच्या भूमिकेवर त्यांनी भर दिला.या कठीण परिस्थितीत पंतप्रधान नरेंद्र मोदी यांच्या नेतृत्वाखाली केंद्र सरकार अथक प्रयत्न करत आहे.मानवतेची सेवा करण्यासाठी मिळालेल्या या संधीचा उपयोग करत जनतेला मदत करण्यासाठी प्रयत्न करायला हवेत असे त्यांनी सांगितले.
सीएससीचे देशभरात मोठे जाळे असून संकटाच्या या काळात देशात, विशेषकरून दुर्गम भागात टेली मेडिसिन पुरवण्यासाठी या सेवेचा उपयोग करता येईल. लॉक डाऊनच्या काळात वैद्यकीय सुविधा मिळवण्यात अडचण भासणाऱ्या लोकांना यामुळे मोठा दिलासा मिळेल असे त्यांनी सांगितले.
G.Chippalkatti/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 195
राष्ट्रपती कार्यालय
राष्ट्रपती चिलीमधे, भारत-चिली व्यापार मंच आणि चिली विद्यापीठाच्या विद्यार्थ्यांना केले संबोधित
नवी दिल्ली, 2 एप्रिल 2019
राष्ट्रपती राम नाथ कोविंद क्रोएशिया, बोलिव्हिया आणि चिली या तीन देशांच्या दौऱ्याच्या तिसऱ्या टप्प्यात 30 मार्च रोजी चिलीमधल्या सँटियागो इथे पोहोचले.
या दौऱ्यात त्यांनी चिलीमधल्या भारतीय समुदायाला संबोधित केले. तसेच उभय देशांदरम्यान प्रतिनिधी मंडळ स्तरावरची चर्चाही झाली. चिली हा भारताचा पाचवा सर्वात मोठा व्यापार भागिदार आहे. चिलीमधून आयात होणाऱ्या वस्तूंमधे 85 टक्के वाटा तांब्याचा आहे. द्विपक्षीय व्यापार अधिक मजबूत करण्यासाठी व्यापारात वैविध्य आणायला हवे, असे राष्ट्रपती म्हणाले.
द्विपक्षीय संबंधांना चालना देण्याच्या उद्देशाने चिलीने वैध अमेरिका व्हिसा असलेल्या भारतीय नागरीकांना चिलीमधे व्हिसामुक्त प्रवेश देण्याची घोषणा केली.
पुलवामा दहशतवादी हल्ल्याचा तीव्र निषेध केल्याबद्दल राष्ट्रपतींनी चिलीचे आभार मानले. सर्व प्रकारचा दहशतवाद निपटून काढण्यासाठी एकत्र काम करण्याबाबत उभय देशांनी सहमती दर्शवली. प्रतिनिधी मंडळ स्तरावरील चर्चेनंतर दोन्ही देशांमधे खाणकाम, संस्कृती आणि दिव्यांग क्षेत्रात तीन सामंजस्य करार करण्यात आले.
राष्ट्रपतींनी भारत-चिली व्यापार मंचालाही संबोधित केले. चिली हा भारतासाठी केवळ एक बाजारपेठ नसून, दीर्घकालीन भागिदार देश आहे. तसेच लॅटिन अमेरिका आणि पॅसिफिकसाठी चिली हे भारताचे प्रवेशद्वार आहे, असे राष्ट्रपती म्हणाले.
2017-18 या आर्थिक वर्षात भारतात 62 अब्ज अमेरिकन डॉलर्स थेट परदेशी गुंतवणूक झाली. मात्र यामधे चिलीचा वाटा अत्यल्प असून, त्यामधे सुधारणा होण्याची गरज राष्ट्रपतींनी व्यक्त केली.
चिलीमधल्या अंतिम कार्यक्रमात राष्ट्रपतींनी चिली विद्यापीठाच्या विद्यार्थ्यांना ‘तरुणांसाठी गांधी’ या विषयावर संबोधित केले. महात्मा गांधी हे सर्व संस्कृती आणि धर्मांचे होते. त्यांनी ज्या संकल्पानांना प्रोत्साहन दिले त्यांचा समावेश संयुक्त राष्ट्रांच्या शाश्वत विकास उद्दिष्टांमधे करण्यात आला आहे. गांधीजींचे विचार आणि तत्वज्ञान अंतर्मनातील सामर्थ्य आणि विश्वास परत मिळवण्यासाठी प्रेरणादायी ठरतील, असे राष्ट्रपती म्हणाले.
काल संध्याकाळी मायदेशी परतण्यापूर्वी राष्ट्रपती केप टाऊन इथे पोहाचले. तिथे त्यांनी भारतीय समुदायाला संबोधित केले.
N.Sapre/S.Kane/D.Rane
(Visitor Counter : 84
उपराष्ट्रपती कार्यालय
नाताळच्या पूर्वसंध्येला उपराष्ट्रपतींच्या जनतेला शुभेच्छा
ख्रिसमस म्हणजेच नाताळच्या पूर्वसंध्येला उपराष्ट्रपती जगदीप धनखड यांनी जनतेला शुभेच्छा दिल्या आहेत. त्यांनी आपल्या शुभसंदेशात म्हटले आहे-
“आज नाताळच्या शुभप्रसंगी मी सर्वांना मन:पूर्वक शुभेच्छा देतो.
येशू ख्रिस्ताने, संपूर्ण जगाला प्रेम, करुणा आणि सहृदयतेचा मार्ग दाखवला. ही मूल्ये आपले आयुष्य अधिकच मौल्यवान बनवतात आणि समाजात सहिष्णूता व सौहार्द निर्माण करतात. ही मूल्येच, जगात असीम शांतता निर्माण करू शकतात.
आज जेव्हा आपण अतिशय आनंद आणि धार्मिक भावनेने नाताळ साजरा करत आहोत, अशावेळी, चला आपण सगळे मिळून एका सौहार्दपूर्ण, सहिष्णू आणि शांततामय समाजासाठी प्रार्थना करूया.”
माहिती आणि प्रसारण मंत्रालय
भूतिया भाषेतील नॉन-फीचर चित्रपट ‘पाताल-टी’ 53 व्या इफ्फीमध्ये प्रदर्शित
'पाताल-टी' ही मानव-निसर्ग यांच्यातील संघर्षाची कथा: मुकुंद नारायण, निर्माता आणि दिग्दर्शक
पाताल टी मध्ये पाण्याचा एक रुपक म्हणून वापर करत पर्यावरण संवर्धनाचा संदेश देण्याचा प्रयत्न: संतोष सिंह- सहदिग्दर्शक
गोवा/मुंबई, 27 नोव्हेंबर 2022
“पाताल-टी’ हा चित्रपट, मानव-निसर्ग यांच्यातील संघर्षाची कथा असून, पर्यावरणावर मानवी हस्तक्षेपामुळे निर्माण होणारा तणाव निसर्गाचा कसा ऱ्हास करतो आहे, हे सांगणारा आहे.” अशी माहिती, पाताल-टी चे निर्माते-दिग्दर्शक मुकुंद नारायण यांनी दिली. गोव्यात सुरु असलेल्या 53 व्या इफ्फीच्या आजच्या आठव्या दिवशी झालेल्या ‘टेबल टॉक्स’ कार्यक्रमात ते बोलत होते. ह्या चित्रपटात, लोककथांच्या समृद्ध परंपरेचा उत्तम वापर करण्यात आला आहे. भारतात कित्येक पिढ्यांपासून, लोककथांचा हा वारसा मौखिकरित्या एका पिढीकडून दुसऱ्या पिढीकडे पोचवला जात असून प्रत्येक लहान मुलासाठी ही कथा नवी असते, असेही ते म्हणाले.
पाताल टी चित्रपट भूतिया या आदिवासी बोलीभाषेतील असून, समाजातील विविध बदलांमुळे या स्थानिक बोली भाषा आज नामशेष होण्याच्या धोकादायक उंबरठ्यावर उभ्या असल्याबद्दल देखील हा चित्रपट भाष्य करतो, असेही त्यांनी सांगितले.
या चित्रपटाविषयी अधिक माहिती देतांना, चित्रपटाचे सहदिग्दर्शक संतोष सिंह यांनी सांगितले की, हा चित्रपट भूतिया आदिवासी समुदायाविषयी आहे. “आम्ही यात पाणी हे रुपक म्हणून वापरत, पर्यावरण संवर्धनाचा संदेश देण्याचा प्रयत्न केला आहे.” असं दिग्दर्शकांनी सांगितलं. पिढ्यानपिढ्या, मौखिक रित्या चालत आलेल्या लोककथांममधून चित्रपटातील मुख्य कलाकार असलेल्या मुलाला, जीवन- मृत्यू आणि शुद्ध पवित्र पाण्याचा शोध घेत असतांना, इतर विषयांवरील दृष्टिकोन मिळतो.
“आमच्यासारख्या स्वतंत्र निर्मात्यांसाठी चित्रपट बनवण्यासाठीचे पैसे गोळा करणे कठीण काम असते, मात्र तरीही,आम्हाला पाताल-टी ची कथा सगळ्यांना सांगायाची होती, म्हणून आम्ही या चित्रपट काढला. चित्रपट निर्मितीनंतर, रसूल पुक्कुटी यांच्यासारख्या अनेक कलाकारांनी आम्हाला मदत केली. त्या सगळ्यांचे आम्ही आभारी आहोत.”, असेही मुकुंद नारायण यांनी संगितले.
भारतातील प्रादेशिक चित्रपटांच्या भवितव्याविषयी बोलतांना संतोष सिंह यांनी हे ही सांगितले की, आपण आता नव्या जगात पोहोचलो आहोत, जिथे ‘प्रादेशिक सिनेमा’ आता ‘नवा वैश्विक सिनेमा’ ठरला आहे. आज भारतातील प्रादेशिक चित्रपट जग जिंकत आहेत. मग तो कांतारा असो, की वागरो असो किंवा फ्रेम असो,” असेही सहदिग्दर्शक म्हणाले.
चित्रपटाविषयी माहिती :
दिग्दर्शक : मुकुंद नारायण आणि संतोष सिंह
निर्माते : मुकुंद नारायण आणि संतोष सिंह
पटकथा लेखन: मुकुंद नारायण आणि संतोष सिंह
सिनेछायाचित्रकार : बिट्टू रावत
संकलक : पूजा पिल्लई, संयुक्ता काझा
कलाकार : आयुष रावत, कमला देवी कुंवर, दमयंती देवी, धनसिंग राणा, भगतसिंग बलफल
2021 | Bhotiya | Colour | 24 minsPIB Mumbai | G.Chippalkatti/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 124